इस ‘बार्ता’ गी अलोकक बनाने आले तत्थ न, मण्डलीक दे जन्म आस्तै इन्द्र पवन ते धरमराज आदि देवतें दा जोगदान। नीले ते काली बीरे दा जन्म ते उन्दा मलाप। बार-बार नाग डंगदे न, ब गुरू गोरखनाथें दी करमात मण्डलीक गी बचाई लैंदी ऐ। जादुयें ने माह्‌नु लेले ते बैल बनी जन्दे न, मण्डलीक अपनी सुरत बिस्सरी जन्दा ऐ। जादुयें दा नाश बी अलोकक ढंगै कन्ने गै हुन्दा ऐ। सारे देवते ते सिद्ध मण्डलीके दी जान्नी च शामल हुन्दे न। कालका माता, नाह्‌र‌सिंह आदि मण्डलीक दी मदद करदे न ते मण्डलीक अलोकक विजय प्राप्त करियै देस-बदेसैं च चरज-तमासे करदा परतोंदा ऐ।